Държавен вестник, бр. 23, 2017 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  23
(2) В ЗОК/притурка към ЗОК за извърше­
ни дентални дейности на ЗОЛ се отбелязват 
данните на лекаря по дентална медицина, 
извършил дейността, подписът и печатът на 
същия, кодът на дейността и кодът на съот­
ветния зъб по договора с НЗОК и датата на 
извършването.
(3) При изчерпване на страниците в ЗОК 
се използва допълнителен лист – притурка 
към нея по образец.
(4) Националната здравноосигурителна каса 
отпечатва притурката по ал. 3 и я предоставя 
на ЗОЛ чрез РЗОК след представяне на ЗОК и 
на последната заверена притурка в случаите, 
когато има издадена такава.
(5) При попълване на ЗОК на ЗОЛ се спаз­
ва хронологията по календарни години, като 
всяка календарна година се води на отделна 
страница.
Чл. 92. (1) При подмяна на ЗОК или 
притурката към нея РЗОК служебно вписва 
извършените за последната календарна го­
дина дентални дейности и извършените за 
настоящата календарна година дейности до 
момента на подмяна на ЗОК или издаване 
на притурка.
(2) В случаите на установено по реда на 
чл. 72, ал. 2 ЗЗО отчитане от ИДП на дей­
ност, която не е извършена, РЗОК, на чиято 
територия е констатирано нарушението, ану­
лира вписаните неизвършени дейности в ЗОК 
или в притурката при предоставянето им от 
страна на ЗОЛ.
Чл. 93. При необходимост от оказване на 
специализирана хирургична извънболнична 
дентална помощ общопрактикуващият лекар 
по дентална медицина или специалист по 
„Детска дентална медицина“ насочва ЗОЛ 
към лекар със специалност „Орална хирургия“  
и/или „Лицево-челюстна хирургия“/„Дентал­
на, орална и лицево-челюстна хирургия“ с 
„Направление за консултация“ (бл. МЗ 119А).
Чл. 94. (1) При необходимост от дентал­
но лечение под обща анестезия на ЗОЛ до 
18-годишна възраст с психични заболявания 
общопрактикуващият лекар по дентална 
медицина или лекарят по дентална медици­
на – специалист, насочва ЗОЛ към лекар със 
специалност „Психиатрия“ с „Медицинско 
направление за консултация или провеждане 
на съвместно лечение“ (бл. МЗ – НЗОК № 3), а 
към специалист по „Анестезиология и интен­
зивно лечение“ – с „Медицинско направление 
за извършване на високоспециализирани ме­
дицински дейности“ (бл. МЗ – НЗОК № 3А).
(2) Въз основа на издадените от спе­
циалиста психиатър „Амбулаторен лист“ 
(бл. МЗ – НЗОК № 1), съдържащ диагноза 
и заключение за необходимостта от това 
лечение, общопрактикуващият лекар по 
дентална медицина или лекарят по дентал­
на медицина – специалист, насочва ЗОЛ до 
18-годишна възраст с психични заболявания 
към изпълнител на специализирана извънбол­
нична дентална помощ за лечение под обща 
анестезия с „Направление за консултация“ 
(бл. МЗ 119А).
Чл. 95. При необходимост от извършване 
на медико-диагностични изследвания от па­
кет „Образна диагностика“ (секторна рент­
генография на зъби и ортопантомография) 
лекарят по дентална медицина или лекарят 
по дентална медицина – специалист, насочва 
ЗОЛ към изпълнител, сключил договор по 
пакет „Образна диагностика“, за секторна 
рентгенография на зъби и ортопантомогра­
фия с „Направление за медико-диагностична 
дейност“ (бл. МЗ – НЗОК № 4).
Чл. 96. За оказаната дентална помощ по­
требителска такса по чл. 37, ал. 1 ЗЗО не се 
заплаща от категориите лица по чл. 37, ал. 4 
ЗЗО, както и от лицата със заболявания, 
посочени в приложение № 6 „Списък на за­
боляванията, при които ЗОЛ са освободени 
от потребителска такса по чл. 37, ал. 1 ЗЗО“.
Раздел III
Критерии за качество и достъпност в извън-
болничната дентална помощ
Чл. 97. Критериите за качество и дос­
тъпност на лечебната дейност в денталната 
медицина са:
1. за достъпност:
а) спазване на предварително уговорените 
часове за прием на ЗОЛ;
б) оказване на дентална медицинска помощ 
в рамките на договорените пакети и обеми 
дейности;
2. за качество на лечението:
а) зъбен статус – пълен и правилно вписан;
б) диагноза – пълна и правилно вписана;
в) съобразен с диагнозата лечебен метод;
г) оформяне на оклузалната повърхност и 
контакта на обтурацията със съседния зъб;
д) оформяне на обтурацията в гингивал­
ната основа;
е) правилно проведено ендодонтско лечение;
ж) ефективност на проведеното обезбо­
ляване;
з) правилно проведено лечение на възпа­
лителното заболяване;
3. спазване на установеното времетраене, 
както следва:
а) обстоен преглед със снемане на зъбен 
статус и изготвяне на амбулаторен лист –  
15 мин;
б) обтурация с амалгама или химичен 
композит – 26 мин;
в) екстракция на временен зъб, включи­
телно анестезията – 17 мин;
г) екстракция на постоянен зъб, включи­
телно анестезията – 22 мин;
д) лечение на пулпит или периодонтит на 
временен зъб (включва всички дейности без 
обтурацията) – 39 мин;
е) лечение на пулпит или периодонтит на 
постоянен зъб (включва всички дейности без 
обтурацията) – 141 мин;